ઘણા લોકોને સાવ નાની-નાની વાતોમાં સલાહ લેવાની આદત હોય છે. કાર કઈ કંપનીની લેવીથી માંડી કેરી હાફુસ લેવાય કે કેસર,ત્યાં સુધીની સલાહ લેવાવાળા પડયા છે. એક માણસે તેના ફ્રેન્ડને પૂછયું કે કાર કઈ લેવાય? પેલાએ કહ્યું કે કાર લેવાય જ નહીં! કાર એ મોટી ઉપાધિ છે! અત્યારે ર્પાિંકગના કેવા પ્રોબ્લેમ છે? ર્પાિંકગ શોધવા માટે કેટલાં ચક્કર કાપવાં પડે છે? ચક્કર કાપવામાં કેટલું પેટ્રોલ બળે? કાર હોય તો વળી એક્સિડન્ટનો ડર. વેરેન્ટેજ તો આવવાનું જ છેને? એના કરતાં કામ હોય ત્યારે ટેક્સી કરી લેવાની! ફોન કરીએ એટલે હાજર! પેલો માણસ મૂંઝાઈ ગયો. હવે કરવું શું? એ વિચારવા લાગ્યો કે આ માણસની વાત સાચી છે કે નહીં? એ માણસની પત્ની સાથે હતી. તેણે સલુકાઈથી સલાહ આપનારને કહ્યું કે જુઓ ભાઈ, અમે તમને એ પૂછયું જ નથી કે કાર લેવાય કે નહીં? અમે તો તમને એટલું જ પૂછયું છે કે, કાર કઈ કંપનીની લેવાય!